CELEX: 62011CN0351
Language: lt
Date: 2011-07-04 00:00:00
Title: Byla C-351/11: 2011 m. liepos 4 d. Rechtbank van eerste aanleg te Antwerpen (Belgija) pateiktas prašymas priimti prejudicinį sprendimą byloje KGH Belgium NV prieš Belgische Staat

24.9.2011   
            
            
               LT
            
            
               Europos Sąjungos oficialusis leidinys
            
            
               C 282/6
            
         2011 m. liepos 4 d.Rechtbank van eerste aanleg te Antwerpen (Belgija) pateiktas prašymas priimti prejudicinį sprendimą byloje KGH Belgium NV prieš Belgische Staat
   
   (Byla C-351/11)
   2011/C 282/12
   Proceso kalba: olandų
   
      Prašymą priimti prejudicinį sprendimą pateikęs teismas
   
   
      Rechtbank van eerste aanleg te Antwerpen
   
   
      Šalys pagrindinėje byloje
   
   
      Ieškovė: KGH Belgium NV
   
   
      Atsakovė: Belgische Staat
   
   
      Prejudiciniai klausimai
   
   
               1.
            
            
               Ar 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (OL L 302, p. 1; 2004 m. specialusis leidimas lietuvių k., 2 sk., 4 t., p. 307), 217 straipsnio 2 dalį reikia aiškinti taip, kad nustatydamos praktines muitų sumų įtraukimo į apskaitą procedūras, valstybės narės gali tik įtraukti į savo nacionalinės teisės aktus nuostatas, kuriose tik reglamentuojama, kad:
               
                           —
                        
                        
                           pagal šiuos nacionalinės teisės aktus — nagrinėjamu atveju pagal Bendrojo muitų ir akcizų įstatymo, suderinto 1977 m. liepos 18 d. Karaliaus dekretu (1977 m. rugsėjo 21 d.Belgisch Staatsblad, p. 11425), patvirtinto 1978 m. liepos 6 d. Muitų ir akcizų įstatymu (1978 m. rugpjūčio 12 d.Belgisch Staatsblad, p. 9013) ir nuo 1994 m. sausio 1 d. pakeisto Bendrojo muitų ir akcizų įstatymo pakeitimo įstatymo (1993 m. gruodžio 30 d.Belgisch Staatsblad, p. 29031) 1 straipsnio 4 punktu, 1 straipsnio 6 punktą — „įtraukimas į apskaitą“ suprantamas kaip „skolą muitinei atitinkančios muito sumos įtraukimas į buhalterines knygas arba kitus vietoje jų naudojamus dokumentus“,
                           ir
                        
                     
                           —
                        
                        
                           nuostatos, reglamentuojančios įtraukimą į apskaitą ir muitų mokėjimo esant skolai muitinei sąlygas, nustatytos Europos Bendrijų reglamentuose — nagrinėjamu atveju pagal Bendrojo muitų ir akcizų įstatymo, suderinto 1977 m. liepos 18 d. Karaliaus dekretu (1977 m. rugsėjo 21 d.Belgisch Staatsblad, p. 11425), patvirtinto 1978 m. liepos 6 d. Muitų ir akcizų įstatymu (1978 m. rugpjūčio 12 d.Belgisch Staatsblad, p. 9013) ir nuo 1990 m. sausio 1 d. pakeisto 1989 m. gruodžio 22 d. Įstatymo dėl mokesčių teisės nuostatų (1989 m. gruodžio 29 d.Belgisch Staatsblad, p. 21141) 72 straipsniu, 3 straipsnį,
                        
                     ar valstybės narės, įgyvendindamos Muitinės kodekso 217 straipsnio 2 dalį, savo nacionalinės teisės aktuose turi nustatyti, kaip praktiškai vyksta Muitinės kodekso 217 straipsnio 1 dalyje nurodytas įtraukimas į apskaitą, kad skolininkas galėtų patikrinti, ar muitinės tarnybos iš tiesų faktiškai atliko šį įtraukimą?
            
         
               2.
            
            
               Ar Muitinės kodekso 217 straipsnio 2 dalį reikia aiškinti taip, kad, kai nacionalinės teisės aktuose tik numatoma, kad:
               
                           —
                        
                        
                           pagal šiuos nacionalinės teisės aktus — nagrinėjamu atveju pagal Bendrojo muitų ir akcizų įstatymo, suderinto 1977 m. liepos 18 d. Karaliaus dekretu (1977 m. rugsėjo 21 d.Belgisch Staatsblad, p. 11425), patvirtinto 1978 m. liepos 6 d. Muitų ir akcizų įstatymu (1978 m. rugpjūčio 12 d.Belgisch Staatsblad, p. 9013) ir nuo 1994 m. sausio 1 d. pakeisto Bendrojo muitų ir akcizų įstatymo pakeitimo įstatymo (1993 m. gruodžio 30 d.Belgisch Staatsblad, p. 29031) 1 straipsnio 4 punktu, 1 straipsnio 6 punktą — „įtraukimas į apskaitą“ suprantamas kaip „skolą muitinei atitinkančios muito sumos įtraukimas į buhalterines knygas arba kitus vietoje jų naudojamus dokumentus“,
                           ir
                        
                     
                           —
                        
                        
                           nuostatos, reglamentuojančios įtraukimą į apskaitą ir muitų mokėjimo esant skolai muitinei sąlygas, nustatytos Europos Bendrijų reglamentuose — nagrinėjamu atveju pagal Bendrojo muitų ir akcizų įstatymo, suderinto 1977 m. liepos 18 d. Karaliaus dekretu (1977 m. rugsėjo 21 d.Belgisch Staatsblad, p. 11425), patvirtinto 1978 m. liepos 6 d. Muitų ir akcizų įstatymu (1978 m. rugpjūčio 12 d.Belgisch Staatsblad, p. 9013) ir nuo 1990 m. sausio 1 d. pakeisto 1989 m. gruodžio 22 d. Įstatymo dėl mokesčių teisės nuostatų (1989 m. gruodžio 29 d.Belgisch Staatsblad, p. 21141) 72 straipsniu, 3 straipsnį,
                        
                     muitinės tarnybos gali teigti, kad jų atliktas muito sumos įtraukimas į 1552 B formą arba į PLDA skolų duomenų bazę (informacinė muitų ir akcizų skolų duomenų bazė) ir bet koks kitas jų atliktas muito sumos įtraukimas ar įrašymas į vietoje jų naudojamus dokumentus yra įtraukimas į apskaitą, kaip tai suprantama pagal Muitinės kodekso 217 straipsnio 1 dalį?
            
         
               3.
            
            
               Ar tuo atveju, jei muitinės tarnybų atliktas muito sumos įtraukimas į 1552 B formą gali būti laikomas įtraukimu į apskaitą, kaip tai suprantama pagal Muitinės kodekso 217 straipsnio 1 dalį, Muitinės kodekso 217 straipsnį reikia aiškinti taip, kad įtraukimu į apskaitą, kaip tai suprantama pagal Muitinės kodekso 217 straipsnio 1 dalį, laikomas tik tikslios muito sumos, atitinkančios 1552 B formoje nurodytą skolą muitinei, įtraukimas?